Betti Alveri kirjandusauhinna tänavune žürii koosseisus Piret Viires (esimees), Toomas Raudam, Triin Ploom, Urmo Mets ja Igor Kotjuh otsustas ajavahemikus hingedepäevast 2008 hingedepäevani 2009 ilmunud debüütteoste eest antava 15 000-kroonise preemia jagada Sandra Jõgevanovellikogu «Draamapunkt» ja Triin Tasuja «Provintsiluule» vahel, teatas Eesti Kirjanike Liidu Tartu osakonna esimees Berk Vaher.  «Nii Jõgeva kui Tasuja on jõulised ja isikupärased noored naisautorid, kelle loomingus põimuvad eneseirooniline eluloolisus ja kriitiline suhe oma ajastu kultuurikeskkonda. Viimati sai naisautor Betti Alveri preemia 1998. aastal, mil laureaadiks oli Kirsti Oidekivi oma luulekoguga «Tigudele»,» lisas Vaher.